“สทท.” คาดโควิดระลอกใหม่ ฉุดดัชนีเชื่อมั่นท่องเที่ยว ไตรมาสแรกทรุด!
สภาอุตสาหกรรมท่องเที่ยวแห่งประเทศไทย (สทท.) คาดโควิดระลอกใหม่ ฉุดดัชนีเชื่อมั่นท่องเที่ยว ไตรมาสแรกทรุด!
สภาอุตสาหกรรมท่องเที่ยวแห่งประเทศไทย (สทท.) คาดโควิดระลอกใหม่ ฉุดดัชนีเชื่อมั่นท่องเที่ยว ไตรมาสแรกทรุด!
26 ม.ค. 2564

สภาอุตสาหกรรมท่องเที่ยวแห่งประเทศไทย (สทท.) แถลงดัชนีความเชื่อมั่นผู้ประกอบการท่องเที่ยวไตรมาส 4/63 อยู่ที่ 62 เพิ่มขึ้นเล็กน้อยจากไตรมาส 3/63 ที่ 60 เนื่องจากผู้ประกอบการได้รับอานิสงส์จากโครงการสนับสนุนการท่องเที่ยวของภาครัฐ เช่น โครงการกำลังใจ โครงการเราเที่ยวด้วยกัน และโครงการคนละครึ่ง ที่ช่วยกระตุ้นการท่องเที่ยว
อย่างไรก็ตาม ดัชนีความเชื่อมั่นคาดการณ์ไตรมาส 1/64 เท่ากับ 53 เป็นการคาดการณ์ที่ต่ำกว่าระดับปกติมาก และคาดว่าต่ำกว่าไตรมาส 4/63 เนื่องจากผู้ประกอบการมีความกังวลต่อการระบาดของโรคโควิด-19 ระลอกใหม่ที่เกิดขึ้นช่วงปลายไตรมาส 4/63 และคาดว่าใช้เวลา 1-1.5 เดือนจึงจะควบคุมสถานการณ์ได้